62022TO0743(02)_INF
Kendelse afsagt af Rettens præsident den 19. juli 2023 –Mazepin mod Rådet
(Sag T-743/22 RII)
»Særlige rettergangsformer – den fælles udenrigs- og sikkerhedspolitik – restriktive foranstaltninger truffet på baggrund af Ruslands tiltag, der underminerer eller truer Ukraines territoriale integritet, suverænitet og uafhængighed – indefrysning af pengemidler – anmodning om foreløbige forholdsregler – fumus boni juris – uopsættelighed – interesseafvejning«
1.
Særlige rettergangsformer – udsættelse af gennemførelse – betingelser – fumus boni juris – uopsættelighed – alvorlig og uoprettelig skade – kumulativ karakter – afvejning af samtlige interesser i sagen – rækkefølge for undersøgelse og metode til efterprøvelse – skønsbeføjelse for dommeren i sager om foreløbige forholdsregler
(Art. 256, stk. 1, TEUF, art. 278 TEUF og 279 TEUF; Rettens procesreglement, art. 156, stk. 4)
(jf. præmis 34-37)
2.
Særlige rettergangsformer – udsættelse af gennemførelse – foreløbige forholdsregler – betingelser – fumus boni juris – umiddelbar undersøgelse af anbringender fremført til støtte for søgsmålet i hovedsagen – søgsmål anlagt til prøvelse af restriktive foranstaltninger truffet på baggrund af Ruslands tiltag, der underminerer eller truer Ukraines territoriale integritet, suverænitet og uafhængighed – anbringender vedrørende Rådets urigtige skøn – anbringender, som umiddelbart ikke er uden grundlag
(Art. 278 TEUF og 279 TEUF; Den Europæiske Unions charter om grundlæggende rettigheder, art. 47; Rådets afgørelse 2014/145/FUSP, som ændret ved afgørelse (FUSP) 2023/572, bilaget; Rådets forordning nr. 269/2014 og nr. 2023/571, bilaget)
(jf. præmis 40, 41, 56, 66-70, 74-78, 82 og 83)
3.
Særlige rettergangsformer – udsættelse af gennemførelse – foreløbige forholdsregler – betingelser – uopsættelighed – alvorlig og uoprettelig skade – bevisbyrde, som påhviler den part, der anmoder om foreløbige forholdsregler
(Art. 256, stk. 1, TEUF, art. 278 TEUF og 279 TEUF; Rettens procesreglement, art. 156, stk. 4)
(jf. præmis 84)
4.
Særlige rettergangsformer – udsættelse af gennemførelse – betingelser – afvejning af samtlige interesser i sagen – restriktive foranstaltninger på baggrund af situationen i Ukraine – afgørelse om indefrysning af midler – fremtrædende erhvervsfolk, der er involveret i økonomiske sektorer, der udgør en betydelig indtægtskilde for Den Russiske Føderations regering, og personer med tilknytning til dem – sagsøgerens interesse i at forhandle om ansættelse, deltage i de næste motorsportskonkurrencer og forfølge sin professionelle karriere vejer tungere end Rådets interesser
(Art. 278 TEUF og 279 TEUF; Rådets afgørelse 2014/145/FUSP, som ændret ved afgørelse (FUSP) 2023/572, bilaget; Rådets forordning nr. 269/2014 og 2023/571, bilaget)
(jf. præmis 102 og 112-123)
Konklusion
1)
Gennemførelsen af Rådets afgørelse (FUSP) 2023/572 af 13. marts 2023 om ændring af afgørelse 2014/145/FUSP om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed, af Rådets gennemførelsesforordning (EU) 2023/571 af 13. marts 2023 om gennemførelse af forordning (EU) nr. 269/2014 om restriktive foranstaltninger over for tiltag, der underminerer eller truer Ukraines territoriale integritet, suverænitet, og af Rådets afgørelse af 14. marts 2023 om at opretholde Nikita Dmitrievich Mazepins navn på listen over personer, enheder og organer, der er omfattet af de restriktive foranstaltninger, der er fastsat i Rådets afgørelse 2014/145/FUSP af 17. marts 2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed, som ændret, og Rådets forordning (EU) nr. 269/2014 af 17. marts 2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed, som ændret, udsættes, for så vidt som Nikita Dmitrievich Mazepins navn er blevet opretholdt på listen over personer, enheder og organer, der er omfattet af disse restriktive foranstaltninger, og alene for så vidt som dette måtte være nødvendigt med henblik på at gøre det muligt for ham at forhandle om kontrakter om ansættelse som professionel Formel 1-kører eller som racerkører i andre motorsportskonkurrencer, der ligeledes eller udelukkende finder sted på Unionens område, samt at deltage i Grand Prix-konkurrencer, testkørsler, træning og fri træning i Formel 1, og at deltage i andre motorsportskonkurrencer, løb, testkørsler, træning og fri træning, der finder sted på Unionens område. Med henblik herpå er det alene tilladt Nikita Dmitrievich Mazepin for det første at indrejse på EU’s område for at forhandle og indgå kontrakter med et motorsportshold eller med sponsorer, som hverken har en tilknytning til Dmitry Arkadievich Mazepins virksomhed eller til andre fysiske eller juridiske personer, hvis navne er opført på listerne i bilagene til afgørelse 2014/145 og forordning nr. 269/2014, for det andet at indrejse på EU’s område som kører eller reservekører for at deltage i Formel 1-løb under Fédération internationale de l’automobile (FIA) eller i andre konkurrencer, træninger, testkørsler, træning og fri træning, ligeledes med henblik på at opnå fornyelse af sin superlicens der finder sted på EU’s område, for det tredje at indrejse på EU’s område for at undergå lægeundersøgelser, som kræves af FIA eller af hans motorsportshold, for det fjerde at indrejse på EU’s område for at følge lægelige kontrolprogrammer og træningsprogrammer (deri indbefattet simulatortræning), for det femte at indrejse på EU’s område for at deltage i løbsaktiviteter, sponsoraktiviteter eller promovering af sit hold på holdets eller sponsorers anmodning, for det sjette at åbne en bankkonto, hvorpå der til ham kan indsættes løn, tillæg og bonus fra hans hold samt finansielle bidrag fra sponsorer, der er accepteret af hans hold, og for det syvende at anvende bankkontoen og et kreditkort til udelukkende at afholde udgifter, der gør det muligt for en professionel racerkører at rejse på EU’s område, at forhandle og indgå kontrakter med motorsportshold eller med sponsorer og at deltage i mesterskaber, Grand Prix-konkurrencer, løb, træninger, testkørsler eller frie træninger i EU’s medlemsstater og at følge lægelige kontrolprogrammer og træningsprogrammer.Såfremt Nikita Dmitrievich Mazepin ansættes som Formel 1-kører eller som kører i andre motorsportskonkurrencer, der ligeledes eller udelukkende finder sted på EU’s område, skal han køre under neutralt flag og underskrive de kørerforpligtelser, som FIA kræver i denne forbindelse.
2)
Kendelsen af 5. april 2023, Mazepin mod Rådet (T-743/22 R II), ophæves.
3)
Afgørelsen om sagsomkostningerne udsættes.